**Ministru kabineta noteikumu projekta „Grozījumi Ministru kabineta 2003.gada 27.maija noteikumos Nr.272 „Noteikumi par valsts fondēto pensiju shēmas darbību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts fondēto pensiju likuma 7.panta 1.1 daļa (Ministru prezidenta 2018.gada 29.oktobra rezolūcija Nr.12/2018-JUR-156). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 11.oktobra grozījumi Valsts fondēto pensiju likuma (turpmāk – likums) 7.panta pirmo daļu izteica jaunā redakcijā, vienlaikus no šā panta pirmās daļas 2.apakšpunkta izslēdzot deleģējumu Ministru kabinetam izdot mūža pensijas apdrošināšanas tipveida noteikumus. Deleģējums tika iekļauts 7.panta 1.1 daļā, nosakot, ka dzīvības apdrošināšanas (mūža pensijas) polises iegādes kārtību nosaka Ministru kabinets. Šobrīd spēkā esošie 2003.gada 27.maija Ministru kabineta noteikumi Nr.272 „Noteikumi par valsts fondēto pensiju shēmas darbību” (turpmāk – noteikumi) satur VI1. nodaļu „Mūža pensijas apdrošināšanas tipveida noteikumi”, kas tika pārstrādāta atbilstoši deleģējumam Ministru kabinetam, iekļaujot tajā mūža pensijas polises iegādes kārtību. Lai iegādātos mūža pensijas polisi par uzkrāto fondētās pensijas kapitālu, valsts fondēto pensiju shēmas (VFPS) dalībniekam jāvēršas izvēlētajā dzīvības apdrošināšanas sabiedrībā un jānoslēdz mūža pensijas apdrošināšanas līgums, kas atbilst noteiktiem nosacījumiem. Pirms mūža pensijas apdrošināšanas līguma noslēgšanas apdrošināšanas sabiedrība aprēķina VFPS dalībnieka mūža pensijas iespējamo apmēru mūža pensijas izmaksas periodā un paziņo to personai. Pamatojoties uz mūža pensijas apdrošināšanas līgumu, personai līdz nāvei tiek garantēta mūža pensija līgumā noteiktajā apmērā.Likuma 10.panta pirmās daļas 5.apakšpunktā dots deleģējums Ministru kabinetam nodrošināt šā likuma 7.panta izpildi. Likuma 7.pants nosaka fondētās pensijas kapitāla izmaksu. Fondētās pensijas kapitāls pašai personai var tikt izmaksāts divejādi – vai nu aprēķinot vecuma pensiju saskaņā ar likumu “Par valsts pensijām”, vai nu iegādājoties mūža pensijas polisi. Nepieciešams papildināt noteikumu VI nodaļu „Fondētās pensijas kapitāla izmaksa, beidzoties dalībai shēmā” ar kārtību, kādā izmaksājama mūža pensijas polise. Iesniegumu par uzkrātā fondētās pensijas kapitāla izmantošanu vecuma pensijas aprēķināšanai vai lai iegādātos dzīvības apdrošināšanas (mūža pensijas) polisi var iesniegt Valsts sociālās apdrošināšanas aģentūrā (VSAA) personīgi, nosūtīt VSAA elektroniski (elektronisku dokumentu parakstītu ar drošu elektronisko parakstu) vai iesniegt, izmantojot elektronisko pakalpojumu valsts pārvaldes pakalpojumu portālu [www.latvija.lv](http://www.latvija.lv).No 2020. gada 1. janvāra VFPS dalībniekam būs tiesības izvēlēties, kam novirzīt fondētās pensijas kapitālu, ja viņš nomirs līdz vecuma pensijas piešķiršanai, t.i.:1) ieskaitīt valsts pensiju speciālajā budžetā;2) pievienot citas personas fondētās pensijas kapitālam;3) atstāt mantošanai Civillikumā noteiktajā kārtībā.Ja VFPS dalībnieks nebūs izdarījis izvēli, fondētās pensijas kapitālu ieskaitīs valsts pensiju speciālajā budžetā. Mantošana attieksies uz tām personām, kuras mirušas pēc 2020.gada 1.janvāra un kurām nav piešķirta vecuma pensija.Līdz ar to arī nepieciešami grozījumi noteikumu VI.nodaļā attiecībā uz VSAA rīcību gadījumā, kad VFPS dalībnieks miris līdz vecuma pensijas pieprasīšanai, lai izmaksātu viņa uzkrāto fondētās pensijas kapitālu.Noteikumu projekts paredz:1. precizēt noteikumu izdošanas norādi;
2. lai izmaksātu fondētās pensijas kapitālu, noteikt termiņu, kādā VSAA dod rīkojumu līdzekļu pārvaldītājam ieskaitīt VFPS dalībnieka fondētās pensijas kapitālu VSAA norādītajā kontā, ja VFPS dalībnieks ir pieprasījis vecuma pensiju, vēlas iegādāties dzīvības apdrošināšanas (mūža pensijas) polisi, vai miris līdz vecuma pensijas pieprasīšanai;
3. noteikt valsts fondētās pensijas kapitāla izmaksas kārtību, ja VFPS dalībnieks iegādājies mūža pensijas polisi;
4. noteikt mūža pensijas polises iegādes kārtību;
5. noteikumi stāsies spēkā 2020. gada 1. janvārī.
 |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VFPS dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projektu Labklājības ministrijas mājas lapā internetā un lūdzot sniegt priekšlikumus līdz 2019.gada 2.maijam. |
| 2. | Sabiedrības līdzdalība projekta izstrādē | Priekšlikumi nav saņemti. |
| 3. | Sabiedrības līdzdalības rezultāti | Priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iesniedzējs:

labklājības ministre R.Petraviča

valsts sekretārs I.Alliks

19.08.2019 10:00

794

D.Trušinska, 67021553

Dace.Trusinska@lm.gov.lv